Myslym Peza

Myslim ose Myslym Peza (Pezë, 1 maj 1897 -  Tiranë, 7 shkurt 1984) ka qenë kaçak dhe politikan shqiptar. Përfshihet në listën e përpiluar nga Instituti i Studimit të Krimeve dhe Pasojave të Komunizmit, që përmbledh pjesëmarrësit që kanë përgjegjësi direkte për krimet e Partisë Komuniste Shqiptare dhe të Ushtrisë Nacionalçlirimtare, duke qene, sipas ligjit nr. 41, anëtarë të strukturave politike dhe ushtarake “që kanë inspiruar, organizuar, urdhëruar, ekzekutuar ose ndihmuar forcat partizane në vepra kriminale”.

 Biografia 
U lind në Pezë më 1 maj 1897, në kohën e Perandorisë Osmane.

Gazeta "Bashkimi" e 28 nëntorit 1944 shkruante: Myslimi di të këndojë e të shkruajë fare pak, por di të lëftojë mirë. Gazeta shkruante se ai kishte qenë kaçak në vitet 1924-1929. Në vitet 1926 - 1930 qëndronte në arrati i kërkuar për vrasjen e Osman Balit. Më 1930 - 1939 qe emigrant në Jugosllavi. Më 1939 u kthye në në Shqipëri pas amnistisë së mëkëmbësit Jacomoni.

Gjatë luftës ngriti një çetë luftarake në Pezë. Më 1944 - 1946 qe zëvendëskryetar i qeverisë së parë komuniste dhe më pas nga 1946 deri më 1982 qe deputet dhe zëvendëskryetar i Presidiumit Popullor.

Vdiq në Tiranë më 7 shkurt 1984.

 Familja 
Qe i martuar së pari me Zenepe Tresa, me të cilën pati dy djem, Skënderin dhe Partizanin, si dhe nje vajzë Dijen . Më pas u martua me Xhemilen, prej të cilës pati djalin e tij, Dashamirin.

 References 

Kategoria:Biografi shqiptare
Kategoria:Lindje 1897
Kategoria:Vdekje 1984
Kategoria:Politikanë shqiptarë
Kategoria:Hero i Popullit
Kategoria:Njerëz nga Vilajeti i Shkodrës